રાજકોટ શહેરમાં સ્વજ્ઞાતિનું મહિલા મંડળ સ્થાપવા માટે તા. 20-6-2002 નાં રોજ વિદ્યાર્થી ભુવનમાં ટ્રસ્ટીઓ, પ્રમુખ શ્રી તથા હોદ્દેદારો અને કારોબારી સભ્યોનાં મંતવ્ય મુજબ ભુવનમાં સભ્ય બહેનોને મીટીંગમાં ઉપસ્થિત રહેવા આમંત્રણ મોકલાયું. જેનાં ફલ સ્વરૂપે તા. 30-6-2002 નાં રોજ ભુવનમાં મીટીંગ થઈ. જેમાં છ બહેનોએ હાજરી આપી. સૌ બહેનોએ મહિલા મંડળની સ્થાપના માટે ચર્ચા વિચારણા કરી. કન્વીનર તરીકે શ્રીમતી હર્ષિદાબેન હરકાંતભાઈ દવેની સર્વાનુમતે નિયુક્તી કરાઈ. તા. 14-7-2002 નાં રોજ બીજી મીટીંગમાં ભુવનનાં ટ્રસ્ટી પ્રમુખ શ્રી વિજયભાઈ દવે, ઉપ-પ્રમુખ શ્રી નવીનભાઈ દવે, મંત્રીશ્રી બળવંતભાઈ ભટ્ટ, સહમંત્રી શ્રી જીતેન્દ્રભાઈ ભટ્ટ, ખજાનચી શ્રી હરકાંતભાઈ દવે, કારોબારી શ્રી કૃષ્ણલાલભાઈ પંડ્યા, શ્રી રમણીકભાઈ પંડ્યા તથા શ્રી નિલેશભાઈ પંડ્યા હાજર રહ્યાં. શ્રી વિજયભાઈ દવેએ મહિલા મંડળનાં હેતુઓ અને વિવિધ પ્રવૃતિઓ અંગે પોતાનાં વિચારો રજુ કર્યાં.